**Incognito pe brânci**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiului meu MARIUS-ILIE

Mă dor genunchii de amar

şi inima de frumuseţe

iubita mea n-are habar

şi-mi dă zâmbind alte poveţe

O inima ce frumuseţe

şi dragostea pe care-o caut

de merg pe alte căi răzleţe

şi întuneric fac din flaut

Eu dragostea mereu o caut

iubita vai n-are habar

şi plânge-n tragedii de Plaut

mă dor genunchii de amar

Şi inima de frumuseţe

face în piept iar feţe-feţe

Costel Zăgan, CEZEISME II